วงศ์ปรงเม็กซิโก

วงศ์ปรงเม็กซิโก (Zamiaceae) เป็นวงศ์ของปรงวงศ์หนึ่งซึ่งแบ่งเป็นวงศ์ย่อย 2 วงศ์ย่อย 8 สกุล และมีสมาชิกราว 150 สปีชีส์ พบในเขตร้อนและกึ่งเขตร้อนในแอฟริกา ออสเตรเลีย อเมริกาใต้ และอเมริกาเหนือ เป็นพืชอายุหลายปี ไม่ผลัดใบ และแยกเพศ มักจะไม่แตกกิ่ง ใบเป็นใบประกอบแบบขนนก เรียงเป็นเกลียว มีใบที่เรียกคะตะฟิลล์ (cataphyll) ไม่มีเส้นกลางใบ ปากใบพบทั้งสองด้าน หรือด้านล่างเท่านั้น ต้นสปอโรไฟต์ทั้งตัวผู้และตัวเมียจะสร้างโคน โคนตัวเมียมีลักษณะเรียบง่าย โอวุลไม่มีก้านชู เมล็ดมักมีใบเลี้ยง 2 ใบ

วงศ์ย่อย Encephalartoideae จะมีฐานใบติดทน พบในออสเตรเลีย มี 2 สกุล และ 40 สปีชีส์ พืชทั้งหมดในวงศ์นี้มีพิษ สร้างสารพิษที่เป็นไกลโคไซด์ เรียกว่าไซคาซิน

สกุล 
 วงศ์ย่อย Encephalartoideae
 เผ่า Diooeae
 Dioon Lindl.
 เผ่า Encephalarteae
 เผ่าย่อย Encephalartinae
 Encephalartos Lehm.
 เผ่าย่อย Macrozamiinae
 Macrozamia Miq.
 Lepidozamia Lehm.
 วงศ์ย่อย Zamioideae
 เผ่า Ceratozamieae
 Ceratozamia Brongn.
 เผ่า Zamieae
 เผ่าย่อย Microcycadinae
 Microcycas (Miq.) A.DC.
 เผ่าย่อย Zamiinae
 Chigua D.W.Stev.
 Zamia L.

การจัดจำแนกบางแบบจัดให้สกุล Bowenia อยู่ใน Zamiaceae.

ภาพ

อ้างอิง 

The Cycad Pages: Zamiaceae
Flora of North America
New York Botanical Garden: Vascular Plant Type Catalog, some Zamiaceae genera and species.

พืชเมล็ดเปลือย
ปรงเม็กซิโก